CELEX: 62011CN0667
Language: lv
Date: 2011-12-27 00:00:00
Title: Lieta C-667/11: Lūgums sniegt prejudiciālu nolēmumu, ko 2011. gada 27. decembrī iesniedza Administrativen sad — Varna (Bulgārija) — Paltrade EOOD/Nachalnik na Mitnicheski punkt — Varna pri Mitnitsa Varna

24.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 89/4
            
         Lūgums sniegt prejudiciālu nolēmumu, ko 2011. gada 27. decembrī iesniedza Administrativen sad — Varna (Bulgārija) — Paltrade EOOD/Nachalnik na Mitnicheski punkt — Varna pri Mitnitsa Varna
   
   (Lieta C-667/11)
   2012/C 89/06
   Tiesvedības valoda — bulgāru
   
      Iesniedzējtiesa
   
   
      Administrativen sad — Varna
   
   
      Lietas dalībnieki pamata procesā
   
   
      Prasītāja: Paltrade EOOD
   
   
      Atbildētājs: Nachalnik na Mitnicheski punkt — Varna pri Mitnitsa Varna
   
   
      Prejudiciālie jautājumi
   
   
               1.
            
            
               Vai retroaktīva antidempinga maksājuma noteikšana ir likumīga, piemērojot Padomes 2011. gada 18. jūlija Īstenošanas regulas (ES) Nr. 723/2011 (1) 1. pantu, ja nav notikusi reģistrēšana — izņemot vienotā administratīvā dokumenta reģistrēšanu BIMIS sistēmā — ar Padomes 2009. gada 26. janvāra Regulas (EK) Nr. 91/2009 (2) 2. pantā paredzēto TARIC papildkodu?
            
         
               2.
            
            
               Kāds saskaņā ar Regulas Nr. 966/2010 (3) preambulas 18. apsvērumu ir atbilstošs apmērs antidempinga maksājuma noteikšanai, piemērojot Regulu Nr. 723/2011 ar atpakaļejošu datumu?
            
         
      (1)  Padomes 2011. gada 18. jūlija Īstenošanas regula (ES) Nr. 723/2011, ar kuru galīgo antidempinga maksājumu, kas ar Regulu (EK) Nr. 91/2009 noteikts dažu Ķīnas Tautas Republikas izcelsmes dzelzs vai tērauda savienotājelementu importam, attiecina arī uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus (OV L 194, 6. lpp.).
   
      (2)  Padomes 2009. gada 26. janvāra Regula (EK) Nr. 91/2009, ar ko piemēro galīgo antidempinga maksājumu dažu Ķīnas Tautas Republikas izcelsmes dzelzs vai tērauda savienotājelementu importam (OV L 29, 1. lpp.).
   
      (3)  Komisijas 2010. gada 27. oktobra Regula (ES) Nr. 966/2010, ar ko sāk izmeklēšanu par tādu antidempinga pasākumu iespējamo apiešanu, kuri ar Padomes Regulu (EK) Nr. 91/2009 noteikti dažu Ķīnas Tautas Republikas izcelsmes dzelzs vai tērauda savienotājelementu veidu importam, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus, un par šāda importa reģistrāciju (OV L 282, 29. lpp.).